4.10.2011 Den Europæiske Unions Tidende L 259/7 (Ikke-lovgivningsmæssige retsakter) INTERNATIONALE AFTALER RÅDETS AFGØRELSE af 17. maj 2011 om undertegnelse på Den Europæiske Unions vegne og om midlertidig anvendelse af den internationale kakaooverenskomst 2010 (2011/634/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 3 og 4, sammenholdt med artikel 218, stk. 5, under henvisning til forslag fra Europa-Kommissionen, og ud fra følgende betragtninger: (1) — Den 25. juni 2010 godkendtes teksten til den internatio- nale kakaooverenskomst 2010 (i det følgende benævnt »overenskomsten«) på forhandlingskonferencen, der er nedsat i FN's konference om handel og udviklings regi. (2) — Overenskomsten blev forhandlet for at skulle træde i stedet for den internationale kakaooverenskomst 2001 (i det følgende benævnt »overenskomsten fra 20014), der er blevet forlænget til den 30. september 2012. Unionen er part i overenskomsten fra 2001, og det er derfor i Unionens interesse at undertegne og indgå over- enskomsten, der træder i stedet for overenskomsten fra 2001. (3) — Overenskomsten kan undertegnes og instrumenterne til ratifikation, accept eller godkendelse kan deponeres fra den 1. oktober 2010 indtil den 30. september 2012. (4) — Målsætningerne i overenskomsten er omfattet af den fælles handelspolitik. (5) — Overenskomsten bør undertegnes og anvendes midlerti- digt indtil afslutningen af procedurerne for dens indgåelse — VEDTAGET DENNE AFGØRELSE: Artikel 1 Der gives herved bemyndigelse til undertegnelsen af den inter- nationale kakaooverenskomst 2010 (i det følgende benævnt »overenskomsten«) på Den Europæiske Unions vegne med forbehold af indgåelse af nævnte overenskomst. Teksten til overenskomsten er knyttet til denne afgørelse. Artikel 2 Formanden for Rådet bemyndiges herved til at udpege den eller de personer, der er beføjet til at undertegne overenskomsten på Unionens vegne. Artikel 3 Overenskomsten anvendes midlertidigt (!), indtil afslutningen af procedurerne for dens indgåelse. Artikel 4 Unionen meddeler De Forenede Nationers generalsekretær, at Unionen vil anvende overenskomsten midlertidigt, jf. artikel 56. Artikel 5 Denne afgørelse træder i kraft på dagen for offentliggørelsen. Udfærdiget i Bruxelles, den 17. maj 2011. På Rådets vegne FAZEKAS S. Formand (?) Den dato, fra hvilken aftalen anvendes midlertidigt, offentliggøres i Den Europæiske Unions Tidende på foranledning af Generalsekretariatet for Rådet.